
Vaja v Photoshopu – oblikovanje letaka »Ostani doma«

1. Iz spletne učilnice prenesi fotografijo *covid.jpg* in jo odpri v Photoshopu.
2. Vključi orodje za pisanje, določi pisavo Cooper black, velikost 200pt, sredinska poravnava besedila, barva pastelno rumena in napiši tekst OSTANI DOMA. Po potrebi ga premakni na sredino.
3. Ostani na layerju z besedilom, z bližnjico CTRL+T izberi Transform tool, desno klikni na besedilo in izberi Warp. V vrstici z možnostmi za Warp izberi Wave obliko. Za izhod iz Transform tool pritisni Enter ali kljukico desno zgoraj.





1. Desno klikni na layer z napisom in izberi Rasterize Type. To nam bo v nadaljevanju omogočilo, da bomo lahko operirali z vsako črko posebej.




1. Izberi čarobno palčko in klikni na prvo črko našega teksta, to je O. Nato z bližnjico CTRL+J kopiraj označeno črko na nov prazen layer. Isti postopek naredi za vsako črko posebej. Pazi: preden s čarobno palčko označiš naslednjo črko, se moraš postaviti na layer s celotnim napisom Ostani doma. Ko končaš, moraš imeti 10 novih layerjev (z desetimi črkami).
2. Layer s celotnim napisom Ostani doma premakni na sam vrh seznama vseh layerjev. Desno klikni na layer, izberi Blending Options, Stroke, 5px, bela barva. Tako je napis obrobljen z belo barvo. Nad seznamom layerjev nastavimo Fill na 0%.



1. Na spletu poišči 10 fotografij, ki jih boš uporabil za zapolnitev črk. Fotografije naj bodo vezane na slogan Ostani doma.

V Photoshopu odpri prvo fotografijo (File, Open). Odpre se ti v novem zavihku. Celo fotografijo označi (CTRL+A) in jo kopiraj (CTRL+C). Nato preklopi na zavihek z našim napisom in prilepi fotografijo (CTRL+V). Layer s to fotografijo premakni nad layer s prvo črko in jo po potrebi pomanjšaj in premakni. Nato desno klikni na layer s fotografijo in izberi Create Clipping mask. Zdaj je notranjost prve črke zapolnjena s fotografijo.

Ponovi cel postopek za ostalih 9 črk.





1. Naredimo še okvir okrog celega letaka. Postavimo se na layer z ozadjem, izberemo Rectangular Marquee Tool in s pravokotnikom označimo celoten letak. Nato v meniju izberemo Edit, Stroke, širina 10px, določimo barvo in OK. Postopek lahko ponovimo še 2x, da dobimo trojni okvir (sredinski naj bo druge barve).
2. Na letak se še podpiši, ga shrani v jpg format in ga oddaj v spletno učilnico.

